
LATVIJAS KULTŪRAS AKADĒMIJAS 
LATVIJAS KULTŪRAS KOLEDŽA


Bibliotēku informācijas speciālista
3. prakses uzdevumi

4 kredītpunkti


Prakses norises laiks - 4 nedēļas 48 akadēmisko stundu apjomā bibliotēkas darba organizācijā, plānošanā un vadībā 2. kursa studentiem (bibliotēku informācijas speciālistiem).

           Mērķis: nostiprināt, papildināt un pilnveidot studiju programmas ietvaros gūtās teorētiskās zināšanas, profesionālās prasmes bibliotēku darba organizācijā, plānošanā un vadībā. Spēt izprast un izstrādāt bibliotēkas darba iekšējos reglamentējošos dokumentus, kā arī bibliotēkas darba plānošanas un attīstības dokumentus. 

UZDEVUMI:

1. Iepazīties ar izvēlētās prakses vietas (bibliotēkas) darbības principiem, mērķiem, uzdevumiem, izpētīt un analizēt bibliotēkas darba reglamentējošos pamatdokumentus (statūtus, nolikumu, bibliotēkas lietošanas noteikumus, ētikas kodeksu u.c.)  (6 akadēmiskās stundas). 
2. Iepazīties ar prakses vietas plānošanas un vadības procesu plānošanas dokumentiem (bibliotēkas stratēģiju vai attīstības plānu, finanšu plānu, ikgadējiem darba plāniem, darba procedūrām, kvalitātes vadības sistēmas dokumentiem). Veikt šo dokumentu analīzi un sagatavot informācijas apkopojumu (10 akadēmiskās stundas).
3. Izprast, kāda ir prakses vietas sadarbība ar citām institūcijām (ar dibinātāju, bibliotēkām, citām organizācijām) un pamatot, kāda ir šādas sadarbības nozīme bibliotēkas darbā. Minēt sadarbības piemērus (6 akadēmiskās stundas).
4. Iepazīties ar prakses vietas darba pārskatiem, to sastādīšanas principiem un metodiku (gada tekstuālo un statistisko pārskatu), sniegt analīzi par bibliotēkas darba rezultātiem pēdējo trīs gadu laikā (10 akadēmiskās stundas).
5. Iepazīties ar bibliotēkas pakalpojumu virzības un publicitātes darbu (bibliotēkas lietotāju vajadzību izpēte, publicitātes materiālu sagatavošana presē un tiešsaistē; bukletu, plakātu, reklāmas materiālu izstrāde u.c.), praktiski piedalīties šajos darba procesos (pēc iespējas) (10 akadēmiskās stundas).
6. Apzināt prakses vietas dalību projektos, to izstrādāšanas un īstenošanas procesus, praktiski iepazīties ar projektu dokumentāciju (pieteikumi, tāmes, atskaites) (6 akadēmiskās stundas).
             

Ieteicamās prakses vietas (skatīt LKA LKK mājas lapā www.kulturaskoledza.lv, sadaļā Prakses)

Prakses uzdevumi un dokumentācija (līgums, atskaites titullapa, raksturojuma veidlapa, uzdevumi, prakses vietu saraksts) ir pieejama elektroniskā formātā LKA LKK mājas lapā www.kulturaskoledza.lv sadaļā Prakses, kā arī attiecīgajai praksei veltītajā studiju kursā e-studiju vidē Moodle.  

Saskaņā ar  Īsā cikla profesionālās augstākās izglītības studiju programmu prakses organizēšanas noteikumiem, studējošais ne vēlāk kā 7 (septiņas) dienas pirms prakses uzsākšanas iesniedz Studiju departamenta atbildīgajam darbiniekam elektroniski trīspusēji parakstītu prakses līgumu. 

Darba prakses noslēgumā jāiesniedz rakstiska atskaite par prakses uzdevumu izpildi (atskaites nodošanas termiņš tiek noteikts studiju grafikā katrai attiecīgajai praksei).


Darba prakses vērtējumu sastāda:

· Prakses vadītāja (prakses vietā) rakstisks novērtējums, kas jāieraksta praktikanta raksturojuma veidlapā (veidlapa elektroniski pieejama LKA LKK mājas lapā www.kulturaskoledza.lv, sadaļā Prakses-Dokumenti);
· prakses vadītāja specializācijā novērtējums. 


Darba prakse tiek vērtēta 10 ballu sistēmā, izliekot vidējo vērtējumu ņemot vērā Prakses vadītāja prakses vietā un prakses vadītāja specializācijā vērtējumu, kas tiek fiksēts prakses pārskatā.


Sīkāka informācija: Studiju departamenta vecākā lietvede darbā ar īsā cikla studiju programmu studējošajiem Arnita Rakstiņa
                       e-pasts: arnita.rakstina@lka.edu.lv 
                       tel. 67846238


Konsultācijas par prakses vietu izvēli un uzdevumiem:
Studiju programmas “Bibliotēkzinātne un informācija” 
vadītāja  Gita Mikuda
e-pasts gita.mikuda@lka.edu.lv 
mob.t. 26754623    

